Document ID: /fineweb-2-swissfilter-quality_10-filterrobots/filtered/02038.jsonl.gz/3325

Il Festival Tschanüff a Ramosch duess laschar reviver il lieu istoric – la ruina da Tschanüff – cun trais fin d’emnas musicalas.
La ruina che è vegnida fabritgada l’onn 956, menziunada per l’emprima giada l’onn 1256 en possess da l’uvestg da Cuira, che era vegnida destruida quatter giadas e che era dapi l’onn 1780 in decadenza. Durant ils ultims 20 onns è la ruina vegnida sanada per 2 milliuns francs ed è ussa pronta nova vita.
Concert unic
Questa fin d’emna era la Grischun Brass en visita a Ramosch ed ha fascinà a las visitadras ed ils visitaders cun in concert unic.
La Grischun Brass è in ensemble da musicists amaturs ma era da professiun da l’entir chantun Grischun. Gian Stecher è il dirigent e maina dapi l’on 2019 l’ensemble. La GR Brass fa part a la classa «elita» e sa participescha adina puspè a concurrenzas naziunals ed internaziunalas.
Il lieu dal Festival Tschanüff sut tschel avert era er per las musicistas ed ils musicists dal tuttafatg spezial ed in’experientscha unica.